త్రిపుర 315 జూ భార్గవ్కు 4 వికెట్లుఆంధ్ర రెండో ఇన్నింగ్స్ 51/1అగర్తలా: త్రిపురతో గ్రూప్-సి రంజీ మ్యాచ్లో ఆంధ్ర తొలి ఇన్నింగ్స్ ఆధిక్యం దక్కించుకుంది. డ్రా దిశగా సాగుతున్న ఈ పోరులో ఓవర్నైట్ స్కోరు 68/1తో మూడో రోజైన శనివారం తొలి ఇన్నింగ్స్ కొనసాగించిన త్రిపుర మరో 247 రన్స్ జోడించి 315 వద్ద ఆలౌటైంది. కెప్టెన్ మురాసింగ్ (81), గుర్విందర్ సింగ్ (81) అర్ధ సెంచరీలతో రాణించారు. ఆంధ్ర బౌలర్లలో లెఫ్టామ్ స్పిన్నర్ భార్గవ్ భట్ 4 వికెట్లు పడగొట్టాడు. అయ్యప్ప, విజయ్ కుమార్ రెండేసి వికెట్లు తీశారు. రవితేజ, హనుమ విహారికి ఒక్కో వికెట్ దక్కింది. అనంతరం 87 పరుగుల ఆధిక్యంతో రెండో ఇన్నింగ్స్ ప్రారంభించిన ఆంధ్ర ఆట చివరకు వికెట్ నష్టానికి 51 పరుగులు చేసింది. శ్రీకర్ భరత్ (21 బ్యాటింగ్), కెప్టెన్ విహారి (1 బ్యాటింగ్) క్రీజులో ఉన్నారు. ప్రస్తుతం ఆంధ్ర 138 పరుగుల ఆధిక్యంలో నిలిచింది. ఆదివారం ఆటకు చివరి రోజు కావడంతో ఈ మ్యాచ్లో ఫలితం తేలే అవకాశాలు కనిపించడం లేదు.చత్తీస్గఢ్ ఇన్నింగ్స్ విక్టరీ: హిమాచల్ ప్రదేశ్తో గ్రూప్-డి మ్యాచ్లో చత్తీస్గఢ్ ఇన్నింగ్స్ 114 పరుగులతో ఘన విజయం సాధించింది. ఓవర్నైట్ స్కోరు 389/6తో మూడో రోజు తొలి ఇన్నింగ్స్ కొనసాగించిన చత్తీస్గఢ్ 456 వద్ద ఆలౌటైంది. తర్వాత 281 పరుగుల లోటుతో రెండో ఇన్నింగ్స్ ఆరంభించిన  హిమాచల్.. షానవాజ్ హుస్సేన్ (6/53), పంకజ్ రావు (2/43) దెబ్బకు..   167 రన్స్కు కుప్పకూలింది. తొలి ఇన్నింగ్స్లో ఆ జట్టు 175 రన్స్ చేసింది.గంభీర్ సెంచరీ: కర్ణాటకతో గ్రూప్-ఎ మ్యాచ్లో ఓవర్నైట్ స్కోరు 20/0తో రెండో రోజు తొలి ఇన్నింగ్స్ కొనసాగించిన ఢిల్లీ ఆట చివరకు 4 వికెట్ల నష్టానికి 277 రన్స్ చేసింది. గౌతమ్ గంభీర్ (135 బ్యాటింగ్) సెంచరీతో రాణించాడు. ఇక ముంబైతో గ్రూప్-సి మ్యాచ్లో బరోడా తొలి ఇన్నింగ్స్ను 575/9 వద్ద డిక్లేర్ చేసింది. స్వప్నిల్ సింగ్ (164) సెంచరీతో రాణించాడు. రెండో ఇన్నింగ్స్లో ముంబై ఆట చివరకు 102/4 స్కోరు చేసి ఎదురీదుతోంది.
tripura 315 joo bhaargavku 4 viketluaandhra rendo innings 51/1agartalaa: tripuratho groop-si ranjee matchlo aandhra toli innings aadhikyam dakkinchukundi. dra disagaa saagutunna ee porulo overnite skoru 68/1thoo moodo rojaina sanivaaram toli innings konasaaginchina tripura maro 247 runs jodinchi 315 vadda aaloutaindi. kepten murasing (81), gurvinder sing (81) ardha senchareelatho raaninchaaru. aandhra boularlalo leftam spinner bhargav bhat 4 viketlu padagottadu. ayyappa, vijay kumar rendesi viketlu teesaaru. raviteja, hanuma vihaariki okko vicket dakkindi. anantaram 87 parugula aadhikyamtho rendo innings praarambhinchina aandhra aata chivaraku vicket nashtaniki 51 parugulu chesindi. srikar bharat (21 batting), kepten vihari (1 batting) kreesulo unnaaru. prastutam aandhra 138 parugula aadhikyamlo nilichindi. aadivaaram aataku chivari roju kaavadamtho ee matchlo phalitam tele avakaasaalu kanipinchadam ledu.chattisgad innings viktari: himachal pradesto groop-di matchlo chattisgad innings 114 parugulatho ghana vijayam saadhinchindi. overnite skoru 389/6thoo moodo roju toli innings konasaaginchina chattisgad 456 vadda aaloutaindi. tarvaata 281 parugula lotutho rendo innings aarambhinchina  himachal.. shanawaz hussen (6/53), pankaj raavu (2/43) debbaku..   167 ransku kuppakulindi. toli inningslo aa jattu 175 runs chesindi.gambhir senchary: karnaatakato groop-e matchlo overnite skoru 20/0thoo rendo roju toli innings konasaaginchina dhilli aata chivaraku 4 viketla nashtaniki 277 runs chesindi. gautam gambhir (135 batting) senchareetho raninchadu. ika mumbaitho groop-si matchlo baroda toli inningsnu 575/9 vadda dickler chesindi. swapnill sing (164) senchareetho raninchadu. rendo inningslo mumbai aata chivaraku 102/4 skoru chesi edureedutondi.